
	Становище на 
администрацията на Министерския съвет
Съгласуването се извършва на основание чл. 21, ал. 5 от Закона за нормативните актове

	Постановление на Министерския съвет за изменение и допълнение на Устройствения правилник на Министерството на регионалното развитие и благоустройството

	Министерство на регионалното развитие и благоустройството

	от Устройствения правилник на Министерския съвет и на неговата администрация



	Относно Раздел 1 „Проблем/проблеми за решаване“:
Предлагаме изложението на раздела да се допълни чрез посочване на информация за анализите, докладите и насоките, въз основа на които са констатирани част от затрудненията, предмет на оценката (например чрез записване на: орган, който е възложил извършването на анализа/одита; номер на документ за възлагане на задачата; период на провеждане на анализа/одита; документ за приемане/одобряване на продукта).
Относно Раздел 2. „Цели“:
Записаната цел съответства на идентифицираните проблеми, но е формулирана твърде общо. Предлагаме изложението на раздела да бъде доразвито чрез обособяване на отделни оперативни цели, съответстващи на всеки един от идентифицираните в Раздел 1 проблеми.
Относно раздел 3 „Заинтересовани страни“:
С цел по-пълно картиране на заинтересованите страни, предлагаме изложението на раздела да се допълни чрез обособяване на нова заинтересована страна – служителите, назначени в звената, които ще бъдат обект на преструктуриране.


Относно раздел 11 „Информационни източници“:
В изложението на раздела следва да бъдат посочени чрез заглавие и електронни връзки всички достъпни относими източници на информация, например: анализи, доклади, насоки и т.н., на които се позовава оценката.

	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

